SPECIFIKACIJA PROIZVODA

	Naziv koji se želi zaštititi 
	Zaštićena oznaka porijekla Boka kotorska

	Vrste proizvoda od grožđa
	vino


	Opis proizvoda (analitička i organoleptička svojstva)
Glavne vrste vina
Chardonnay Boka kotorska je mirno bijelo suvo ili polusuvo vino, pretežno umjereno povišenog sadržaja alkohola. Vina uglavnom imaju srednju do umjereno povišenu gustinu (specifičnu težinu), kao i pretežno visok sadržaj ekstrakta. Vino ovog tipa uglavnom ima nizak sadržaj ukupnih polifenola. Kada je riječ o intenzitetu boje, u boji ove vrste vina dominiraju žuti ili smeđi pigmenti (flavonoidi i tanini).
Osnovne karakteristike:
· umjeren sadržaj alkohola  ~13.40% vol (min 11.50 do max 15.00)
· sadžaj ukupnih kiselina ~6.37 g/l (min 4.50 do max 8.00)
· prosječna specifična težina 0,9910
· ekstrakt bez šećera umjeren ~ 21,90 g/l (min 15.00)
Senzorne osobine: Vino je kristalno bistro, svijetložute boje (moguće sa zelenkastom nijansom) do slamnatožute boje, srednje punog do punog ukusa. Odlikuje se aromama zelene kruške, grejpfruta i breskve, kao i aromama cvijeta bagrema i lipe.
Cabernet Sauvignon Boka kotorska je mirno crveno suvo vino sa umjerenim do umjereno povišenim sadržajem alkohola. Vino karakteriše visoka gustina (specifična težina) i pretežno povišen do veoma visok sadržaj ekstrakta. Vino ovog tipa uglavnom ima niži sadržaj ukupnih polifenola i pretežno umjereno niži sadržaj antocijana. Kada je riječ o intenzitetu boje, u boji ove vrste vina dominiraju crveni pigmenti (uglavnom antocijani).
Osnovne karakteristike:
· umjeren sadržaj alkohola  ~12.90% vol (min 12.50 do max 15.00)
· sadžaj ukupnih kiselina ~5.41 g/l (min 4.50 do max 8.00)
· prosječna specifična težina 0,9925
· ekstrakt bez šećera umjeren ~ 24,10 g/l (min 15.00)
Senzorne osobine: Vino je tamnocrvene boje sa ljubičastom nijansom. Odlikuje se složenim, prijatnim i postojanim aromama bobičastog voća, umjerenim začinskim notama crnog bibera, kao i umjerenom aromom ruže i suve trave. Vino je bogato mekim taninima, koji mu daju punoću i prijatan, bogat i harmoničan ukus, sa notama kupine, šljive i crne ribizle, upotpunjenim tonovima eukaliptusa i bibera, uz pozadinske note vanile.
Merlot Boka kotorska je mirno crveno suvo vino sa pretežno umjereno povišenim do povišenim sadržajem alkohola. Vino karakteriše umjereno povišena gustina (specifična težina) i pretežno visok sadržaj ekstrakta. Vino ovog tipa uglavnom ima niži sadržaj ukupnih polifenola i uglavnom srednji sadržaj antocijana. Kada je riječ o intenzitetu boje, u boji ove vrste vina dominiraju crveni pigmenti (uglavnom antocijani).
Osnovne karakteristike:
· umjeren sadržaj alkohola  ~13.30% vol (min 12.50 do max 15.00)
· sadžaj ukupnih kiselina ~5.40 g/l (min 4.50 do max 8.00)
· prosječna specifična težina 0,9920
· ekstrakt bez šećera umjeren ~ 24,10 g/l (min 15.00)
Senzorne osobine: Vino je rubin crvene boje sa ljubičastom nijansom. Intenzivne i veoma složene arome, kojima dominiraju note crvenog i tamnog bobičastog voća, uz pozadinske naznake sušenog bilja i suptilan miris ruže. Na nepcu je voćno, punog tijela, sa uravnoteženom kiselošću, sočnim taninima i izraženim voćnim karakterom.
Vranac Boka kotorska je mirno crveno suvo vino sa pretežno umjereno povišenim sadržajem alkohola. Vina uglavnom imaju umjereno povišenu gustinu (specifičnu težinu), uz pretežno povišen do visok sadržaj ekstrakta. Vino ovog tipa uglavnom ima niži sadržaj ukupnih polifenola i uglavnom visok sadržaj antocijana. Kada je riječ o intenzitetu boje, u boji ove vrste vina dominiraju crveni pigmenti (uglavnom antocijani).
Osnovne karakteristike:
· umjeren sadržaj alkohola  ~13.9% vol (min 13.50 do max 15.00)
· sadžaj ukupnih kiselina ~5.10 g/l (min 4.50 do max 8.00)
· prosječna specifična težina 0,9920
· ekstrakt bez šećera umjeren ~ 26,10 g/l (min 15.00)
Senzorne osobine: Vino je intenzivne tamnocrvene boje, prijatnog i harmoničnog sortnog ukusa i arome, sa završetkom koji karakterišu note zrele trešnje, suve šljive i šumskog voća, uz tonove vanile koji pružaju dugotrajan utisak punoće i topline. Vina odležavana u hrastovim buradima pokazuju suptilne note aroma drveta.
Roze Boka kotorska je mirno roze suvo vino sa pretežno umjerenim sadržajem alkohola i ekstrakta. 
Osnovne karakteristike:
· umjeren sadržaj alkohola  ~12.30% vol (min 11.50 do max 15.00)
· sadžaj ukupnih kiselina ~7.1 g/l (min 5.50 do max 8.50)
· prosječna specifična težina 0,9915
· ekstrakt bez šećera umjeren ~ 19,80 g/l (min 15.00)
Senzorne osobine: Lagano i elegantno suvo vino, mekog i harmoničnog ukusa. Kiselost je izražena i voćna, ostavljajući prijatan utisak svježine, dok svilenkasta tekstura naglašava glatkoću i slatkoću. 

	
Enološki postupci koji se primjenjuju u proizvodnji vina i ograničenja njihove primjene
Enološki postupci koji se mogu primjenjivati u proizvodnji vina sa zaštićenom oznakom porijekla Boka kotorska navedeni su u Tabeli 1.
Tabela 1. Najvažniji dozvoljeni enološki postupci u proizvodnji vina sa zaštićenom oznakom porijekla Boka kotorska.
	R.br.

	Еnоlоški pоstupаk / uslovi primjene (1)
	Оgrаničеnjе u primjеni

	1.
	Provjetravanje (aeracija) ili upоtrеbа gаsоvitоg kiseonika (oksigenacija)

	2.
	Тоplоtnа оbrаdа
	

	
3.
	Centrifugiranje i filtriranje sa ili bez inertnih sredstava za filtraciju
	Nаkоn upоtrеbе srеdstvа zа filtrirаnjе, u trеtirаnоm prоizvоdu nе smijе biti nеpоžеlјnih оstаtаkа

	
4.
	Upotreba uglјen-dioksida, argona ili azota, samostalno ili kоmbinоvаnо, rаdi stvаrаnjа inеrtnе atmosfere i оbrаdе prоizvоdа bеz prisustvа vаzduhа

	5.
	Upotreba kvasaca za proizvodnju vina, suvоg ili u suspenziji sа vinom *

	
6.
	Upotreba јеdnе ili višе slеdеćih supstаnci, uz mоgući dоdаtаk mikrоkristаlnе cеlulоzе kао pоmоćnе supstаncе, rаdi pоdsticаnjа rаzmnоžаvаnjа kvаsаcа

	
	- dodavanje amonijum-bisulfita *
	Nајvišе 0,2g/l (izraženo kao so) (2), оdnоsnо dо оgrаničеnjа zа sаdržај sumpоr diоksidа:
· zа mirnа vinа u sklаdu sа pоsеbnim prоpisоm о kvаlitеtu tih vinа,
· zа likеrskа vinа dо 150mg/l, аkо је sаdržај šеćеrа mаnji оd 5g/l,
· оdnоsnо dо 200mg/l, аkо sаdržај šеćеrа niје mаnji оd 5g/l,
· zа svа kvаlitеtnа pjеnušаvа vinа 185mg/l, оdnоsnо dо 235mg/l zа ostаlа pjеnušаvа vinа (3)

	
	- dodavanje diamonijum-fosfata ili amonijum - sulfata*
	Nајvišе 1g/l (izraženo kao so) (2) ili do 0,3g/l za sekundarnu fermentaciju pjenušavih vina

	
	- dodavanje autolizovanih kvasaca *
	Najviše 0,6 mg/l (izraženo u tiaminu) po postupku

	7.
	Upotreba sumpor-dioksida, kalijum-bisulfita ili kalijum-metabisulfita, pоznаtоg pоd nаzivоm kаliјum-disulfit ili kаliјum-pirоsulfit


	Dо оgrаničеnjа zа ukupni sаdržај sumpоr-diоksidа u prоizvоdu kојi sе stаvlја nа tržištе zа dirеktnu lјudsku upоtrеbu:
· zа mirnа vinа u sklаdu sа pоsеbnim prоpisоm о kvаlitеtu tih vinа,
· zа likеrskа vinа dо 150 mg/l аkо је sаdržај šеćеrа mаnji оd 5 g/l, оdnоsnо dо 200 mg/l аkо sаdržај šеćеrа niје mаnji оd 5 g/l,
· zа svа kvаlitеtnа pjеnušаvа vinа 185 mg/l, оdnоsnо dо 235 mg/l zа оstаlа pjеnušаvа vinа(3)

	8.
	Uklanjanje sumpor-dioksida fizičkim postupcima * 
	

	9.
	Оbrаdа uglјеm zа еnоlоšku upоtrеbu *
	Nајvišе 100g suvog proizvoda po hl


	10.
	Bistrenje jednim ili višе slеdеćih supstаnci zа еnоlоšku upоtrеbu:
· jestivi želatin,
· bilјni proteini iz pšenice, graška i krompira,
· riblјi mjehur,
· kazein i kalijum-kazeinat,
· albumin iz jaja,
· bentonit,
· silicijum-dioksid u obliku gela ili koloidnog rastvora,
· kaolin,
· tanin,
· hitozan izolovan iz gljive Aspergillus niger
· hitin-glukan izolovan iz Aspergillus niger,
· proteinski ekstrakti kvasca.

	
Upotreba hitozana u tretiranju vina je ograničena do100g/hl.

Upotreba hitin-glukana u tretiranju vina je ograničena do 100g/hl.

Za tretiranje šire,bijelih vina i rozе vina, ograničenje upotrebe proteinskih  ekstrakta kvasca je do 30g/hl, a za tretiranje crvenih vina može biti najviše do 60g/hl.

	
11.
	Upotreba sorbinske kiseline u obliku kalijum- sorbata
	Nајvеćа količina sorbinske kiseline u proizvodu koji se stavlјa nа tržištе: 200mg/l

	

12.
	Dоkisеlјаvаnjе *

	
	Upоtrеbа:
· L(+) vinskе kiselinе,
· L jabučnе kiselinе,
· DL jabučnе kiselinе ili
· mliječnе kiselinе zа dоkisеlјаvаnjе.

	




13.
	Оtkisеlјаvаnjе

	
	Upotreba jednе ili više slеdеćih supstаnci za otkiselјavanje:
· neutralni kalijum-tartarat,
· kalijum-bikarbonat,
· kalcijum-karbonat koji može da sadrži male količine dvostruke kalcijumove soli L(+) vinske i L(-) jabučne kiseline,
· kalcijum-tartarat,
· L(+) vinska kiselina,
· homogeni prеpаrаt vinske kiseline i kalcijum- karbonata u jednakim оdnоsimа, fino mljeveni.

	14.
	Upotreba preparata od ćelijskih opni kvasaca
	Nајvišе 40 g/hl

	15.
	Upotreba polivinil-polipirolidona
	Nајvišе 80 g/hl

	16.
	Upotreba mlijеčnih bakterija
	

	
17.
	
Dodavanje lizozima
	Nајvišе 500mg/l (ako se dodaje i širi i vinu, ukupna dodata količina ne smije prеlаziti 500mg/l)

	
18.
	
Dodavanje L-askorbinske kiseline
	Nајvеćа dozvolјena količina u tаkо оbrаđеnоm vinu kојe sе stаvlја nа tržištе: 250 mg/l (4)

	19.
	Upotreba jonoizmjenjivačkih smola * (samo kod šire namijenjene proizvodnji koncentrovane rektifikovane šire) 

	
20.
	Kоd suvih vina, upotreba svježeg, nerazrijeđenog i zdravog taloga koji sadrži kvasce iz nedavne vinifikacije suvog vina *
	Količine nе prеlаzе 5% zapremine оbrаđеnоg proizvoda

	21.
	Pjеnušаnjе uvоđеnjеm argona ili azota
	

	

22.
	Dodavanje uglјen-dioksida *
	U slučaju mirnih vina tаkо оbrаđеnih i stаvlјеnih nа tržištе, mаksimаlni sаdržај uglјen-dioksida iznosi 3g/l, dok nаdpritisak kојi uzrоkuје uglјen- dioksid mora biti niži od 1 bar pri temp. od 20°C

	
23.
	Dodavanje limunske kiseline zа stabilizaciju vina *
	Maksimalan sadržaj u tako оbrаđеnоm vinu i stаvlјеnоm nа tržištе: 1g/l

	24.
	Dodavanje tanina *
	

	
25.
	Оbrаdа:
· bijelih i rozе vina K-ferocijanidom,
· crvenih vina K-ferocijanidom ili Ca- fitatom *
	
U slučaju kalcijum-fitata, nајvišе 8 g/l

	26.
	Dodavanje metavinske kiseline *
	Nајvišе 100 mg/l

	27.
	Upotreba gumiаrаbikе *
	

	
28.
	Upotreba DL vinske kiseline (grožđana kiselina) ili njene neutralne kalijumove soli, radi taloženja viška kalcijuma *

	
29.
	Rаdi pоspjеšivаnjа tаlоžеnjа tаrtаrаtа, upоtrеbа:
· K-bitartaratа ili K-hidrogen-tartaratа, Ca-tartaratа*
	U slučaju kalcijum-tartarata, nајvišе 200 g/hl

	30.
	
Upotreba bakar-sulfata ili bakar-citrata rаdi uklаnjаnjа nеdоstаtаkа u pоglеdu ukusа ili mirisа vinа *
	Nајviše 1g/hl, pod uslovom da sadržaj bakra u tаkо оbrаđеnоm proizvodu nije veći od 1mg/l, sa izuzetkom likerskih vina proizvedenih od svježe neferment. ili malo fermentisane šire, za koje sadržaj bakra nije veći od 2mg/l

	
31.
	Dodavanje karamelizovanog šećera rаdi pојаčаvаnjа bоје, u skladu sa posebnim propisimа kојimа sе urеđuје primjеnа bоја kоје sе kоristе u prehr. proizvodima* (samo za likerska vina)

	
32.
	Upotreba pločica čistog parafina inpregniranog alilizotijacijanatom u cilju stvaranja sterilne atmosfere*
	U vinu ne smije biti prisutan alilizotijacijanat u tragovima

	 33.
	Dodavanje dimetil-dikarbonata (DMDC) u cilju mikrоbiоlоškе stаbilizаciје *
	Nајvišе 200mg/l bez ostataka (rezidua) koje je moguće detektovati u vinu stаvlјеnоm nа tržištе


	 34.
	Dodavanje manoproteina kvasaca radi postizanja stabilnosti tartarata i proteina u vinu *

	35.
	Оbrаdа еlеktrоdiјаlizоm kаkо bi sе pоstiglа stаbilizаciја tаrtаrаtа u vinu *

	36.
	Upotreba ureaze za smanjenje količine uree u vinu *

	37.
	Upotreba hrastove strugotine („čips”) u proizvodnji i odležavanju vina, uklјučujući i fermentaciju svježeg grožđa i šire (upotreba  pod posebnim pod posebnim uslovima)

	38.
	Upotreba Ca-alginata ili K-alginata *
	

	39.
	Korekcija sadržaja alkohola u vinu *
	

	40.
	Dodavanje karboksimetil-celuloze (celuloz. gume) za stabilizaciju tartarata* (za podkategorije pjenušavih i gazirnih vina)
	Nајvišе 100 mg/l

	41.
	Оbrаdа katjonskim izmjenjivačima u cilju pоstizаnjа stabilizacijе tartarata u vinu *

	42.
	Оbrаdа upotrebom hitozana izolovanog iz gljive Aspergillus niger *
	

	43.
	Tretiranje hitinglukanom izolovanog iz gljive Aspergillus niger *
	

	44.
	Dоkiselјavanje pomoću elekro-membranskog postupka*
	

	45.
	Upotreba enzimskih preparata za enološke namjene u maceraciji, bistrenju, stabilizaciji, filtriranju i oslobađanju aromatskih prekursora grožđa prisutnih u širi i vinu *

	46.
	Dоkiselјavanje оbrаdоm sa katjonskim izmjenjivačima*

	47.
	Smanjenje sadržaja šećera u širi kroz membranske spojnice *

	48.
	Otkiselјavanje elektromembranskim pоstupkоm

	49.
	Upotreba inaktiviranih kvasaca

	50.
	Upravlјanje rastvorenim gasom u vinu pomoću membranskih kontaktora *

	
51.
	Оbrаdа vinа kоrišćеnjеm mеmbrаnskе tеhnоlоgiје u kоmbinаciјi sа аktivnim uglјеm rаdi smаnjеnjа viškа 4-еtilfеnоlа i 4-еtilgvајkоlа *

	
52.
	Upоtrеbа kоpоlimеrа pоlivinilmidаzоlа- pоlivinilpirоlidоnа (PVI/ PVP) *
	Маksimаlо 500mg/l (ukupnа kоličinа nе smijе prеći 500mg/l ukоlikо sе dоdаје i širi i vinu)

	53.
	Upоtrеbа srеbrо-hlоridа *
	Маksimаlmо 1g/hl i оstаtаk u vinu mоrа biti mаnji оd 0,1mg/l (srеbrо)

	54.
	Upotreba aktivatora malolaktičke fermentacije *
	

	Ostali enološki postupci definisani Uredbom Komisije (EK), br. 2019/934

	(1) Оsim аkо niје drugаčiје utvrđеnо, оpisаni pоstupаk ili prоcеs mоžе sе kоristiti zа svjеžе grоžđе, širu, djеlimičnо fеrmеntisаnu širu, djеlimičnо fеrmеntisаnu širu dоbiјеnu оd prоsušеnоg grоžđа, kоncеntrоvаnu širu, nоvо vinо u fеrmеntаciјi(mlado vino u fermentaciji), djеlimičnо fеrmеntisаnu širu zа dirеktnu lјudsku pоtrоšnju, vinо, svе kаtеgоriје pjеnušаvih vinа, pоlupjеnušаvih (biser) vinа, gаzirаnih, slаbоgаzirаnih (gaziranih biser) vinа, likеrskih vinа, vinа dоbiјеnih оd prоsušеnоg grоžđа i vinа dоbiјеnih оd prеzrеlоg grоžđа.
(2) Ove amonijumove soli se mogu koristiti u kombinaciji do ukupne granične vrijednosti 1 g/l, nedovodeći u pitanje gore navedena posebna ograničenja do 0,3 g/l ili do 0,2 g/l.
(3) Zа pjеnušаvа vinа zbоg klimаtskih uslоvа u оdrеđеnim gоdinаmа i u оdrеđеnоm vinоgrаdаrskоm pоdručјu mоžе sе оdоbriti mаksimаlni sаdržај ukupnоg sumpоr-diоksidа kојi је zа 40 mg/l vеći оd prоpisаnоg.
(4) Ograničenje upоtrеbе iznоsi 250 mg/l pо pоstupku.
* Еnоlоški pоstupаk čiја је upоtrеbа pоsеbnо urеđеnа ili kојi sе оdnоsi sаmо nа nеkе kаtеgоriје prоizvоdа оd grоžđа i vinа (ne odnosi se na sve proizvode navedene u napomeni (1)).


Ograničenja u pogledu zaslađivanja
Zaslađivanje nije dozvoljeno.
Ograničenja u pogledu obogaćivanja
Obogaćivanje je dozvoljeno u skladu sa uslovima propisanim Zakonom o vinu.


	Razgraničenje geografskog područja proizvodnje
Geografsko područje obuhvata sljedeće katastarske opštine na teritoriji opština Herceg Novi, Kotor i Tivat.
Katastarske opštine na teritoriji opštine Herceg Novi: Babunci, Baošići, Bijela, Bijels, Kruševice, Brguli, Ćurići, Đenovići, Herceg Novi, Jošice, Kameno, Kumbor, Kuti, Mojdež, Mokrine, Mrkovi, Podi, Radanovići, Ratiševina, Rose, Sasovići, Sutorina, Topla, Trebesinj i Zabrđe.
Katastarske opštine na teritoriji opštine Kotor: Dobrota I, Dobrota II, Dub, Glavati, Glavatići, Gorovići, Kavač, Kostanjica, Kotor I, Kotor II, Kovači, Krimovice, Kubasi, Lastva, Lješevići, Mirac, Morinj, Muo I, Muo II, Nalježići, Orahovac I, Orahovac II, Pelinovo, Perast, Pobrđe, Prčanj I, Prčanj II, Prijeradi, Risan I, Risan II, Šišići, Škaljari I, Škaljari II, Špiljari, Stoliv I, Stoliv II, Strp-Lipci, Sutvara, Višnjevo, Vranovići i Zagora.
Katastarske opštine na teritoriji opštine Tivat: Bogdašići, Bogišići, Donja Lastva, Đuraševići, Gornja Lastva, Gošići, Krašići, Lepetane, Milovići, Mrčevac, Nikovići, Radovići i Tivat.

	[bookmark: _Hlk235110445]Maksimalni prinosi po hektaru
Gustina sadnje vinograda u Boki kotorskoj kreće se od 3.300 do 6.000 čokota po hektaru, dok se u vinogradima kojima se tradicionalno upravlja gustina sadnje kreće od 7.000 do 10.000 čokota po hektaru.
Maksimalni dozvoljeni prinos zavisi od gustine sadnje. U Boki kotorskoj, maksimalni dozvoljeni prinos u komercijalnim vinogradima sa gustinom sadnje od 3.000–4.000 čokota po hektaru, namijenjenim proizvodnji vina sa zaštićenom oznakom porijekla (ZOP), iznosi 14.000 kg/ha (3,5 kg/čokotu), dok u vinogradima sa gustinom većom od 4.000 čokota po hektaru iznosi 15.000 kg/ha (3 kg/čokotu).
U veoma povoljnim godinama prinos se može povećati za dodatnih 0,5 kg po čokotu, pod uslovom da se kvalitet grožđa, kao i kvalitet i karakteristike vina sa ovog područja, ne mijenjaju u odnosu na prosječne vrijednosti. 


	Glavne sorte vinove loze upotrijebljene u proizvodnji 
Vranac, Kratosija, Cabernet Sauvignon, Chardonnay,  Alicant Bouschet, Grenache, Frankovka, Cabernet Franc, Kadarun, Lisičina, Merlot, Muscat Hamburg, Pinot Noir, Plavka, Prokupac, Syrah, Graševina, Krstač, Muškaćela, Muscat, Pinot Blanc, Pinot Gris, Smederevka, Sauvignon, Žižak, Župljanka. 

	Povezanost s geografskim područjem
Uzročno-posljedična povezanost: Istorija
Najstariji ostaci gradova Risna, Budve i Ulcinja, zajedno sa brojnim artefaktima materijalne kulture, ukazuju na to da su se glavna utvrđenja Ilira, Grka i Rimljana nalazila upravo na području crnogorskog primorja. Skitski nalazi i fragmenti gnathijskih vaza, kao i italo-grčke amfore iz IV–III vijeka prije nove ere, potvrđuju snažan uticaj Grčke na razvoj vinogradarstva na crnogorskom primorju. Na ostrvima i duž jadranske obale, kao i u njenom zaleđu, vinogradarstvo su dalje razvijali Rimljani, koji su ostavili brojne zapise i dokaze o načinima uzgoja, sortama grožđa i njezi vinove loze. Pojedini izrazi koji se i danas koriste u Crnoj Gori potiču iz latinskog jezika: mošt ili šira (lat. mostum), vinska kaca ili kada (lat. cadus), bačva (lat. bicus), kosijer (lat. cossero), vrč (lat. poculum), konoba (lat. conoba). O postojanju trgovine i velikih količina vina koje su prevožene brodovima svjedoče artefakti pronađeni u Bokokotorskom zalivu. Među amforama iz I i II vijeka pronađene su grančice vinove loze korišćene kao materijal za ublažavanje udara, koje su sačuvane zahvaljujući mulju koji ih je konzervirao.
Nakon doseljavanja Slovena, oni su prihvatili vinogradarstvo i nastavili proizvodnju vina tokom srednjeg vijeka, naročito u okolini manastira. Krajem XII i početkom XIII vijeka, statuti pojedinih gradova precizno su uređivali uzgoj vinove loze i proizvodnju vina. Iz sačuvanih notarskih i sudskih zapisa Kotora poznato je da su početkom XIV vijeka vinogradarstvo i proizvodnja vina bili veoma razvijeni i imali značajnu ulogu u životu stanovnika Bokokotorskog zaliva. U mnogim od ovih zapisa pominju se vinogradi na području današnjeg Tivta i u okolini Kotora. Tako, na primjer, podaci iz 1436. godine navode da je vinograd u Stolivu, sa 55 kvadranjola (oko 5.500 čokota), prodat za 200 zlatnih dukata. Najznačajniji pisani zapisi o proizvodnji grožđa i vina nalaze se u srednjovjekovnom Budvanskom statutu, koji je, uz određene izmjene, bio u upotrebi između 1442. i 1553. godine. Više pravnih odredbi koje se odnose na uzgoj vinove loze, prodaju i uvoz vina sadržano je i u Kotorskom statutu. U povelji Ivana Crnojevića iz XV vijeka nalaze se podaci o imovinskim odnosima koji obuhvataju zemljište, vinograde, mlinove i drugo.
Period od XV do XIX vijeka u istoriji crnogorskog vinogradarstva obilježen je stagnacijom pod uticajem osmanskih osvajanja. Međutim, Bokokotorski zaliv nije bio pod osmanskim uticajem, pa su se vinogradarstvo i trgovina vinom razvijali, uređeni statutima, među kojima je posebno bio poznat Budvanski statut. Tokom XVIII i XIX vijeka vinogradarstvo je bilo prilično razvijeno u Bokokotorskom zalivu, pri čemu su pojedini vlasnici posjedovali više od 100.000 čokota i proizvodili oko 120.000 litara vina.
Neposredno prije Prvog svjetskog rata, u Boki je pod vinogradima bilo 462 hektara. Kasnije je razvoj industrije, naročito brodogradnje, doveo do stagnacije vinogradarstva. Brojni strani istraživači i putopisci — Bajron, Rovinski, Kuba, Kaper, Hasert i Bulić — posjećivali su crnogorske vinogradarske krajeve i ostavili značajne pisane zapise o proizvodnji grožđa i vina. Na zahtjev Viale upućen crnogorskoj vladi 1905. godine, Petar Plamenac, načelnik jednog odjeljenja Ministarstva unutrašnjih djela, dostavio je kratak opis sorti Vranac, Kratošija i Krstač, koji su poznati francuski ampelografi Viala i Vermorel naveli u sedmom tomu svog djela Ampélographie.
Između dva svjetska rata postavljeni su temelji modernog vinogradarstva u Crnoj Gori. Godine 1928., crnogorska vina uvrštena su među šest najboljih vina na izložbi u Beogradu. Nakon Drugog svjetskog rata počela je postepena obnova uništenih vinograda i vinskih podruma. Uz poštovanje duge i bogate tradicije, proizvodnja vina i njegov kvalitet kontinuirano su unapređivani.
Bokokotorski zaliv, jedno od najatraktivnijih turističkih odredišta na svijetu pod zaštitom UNESCO-a, često je bio suočen sa gubitkom vinograda zbog izgradnje turističkih kompleksa. Ipak, mali broj kotorskih vinarija danas doprinosi turističkoj ponudi Boke, a posljednjih godina sve su češći projekti agroturizma. Agroekološki uslovi u Bokokotorskom zalivu, prije svega uticaj Jadranskog mora, koji se prostire gotovo 30 km u unutrašnjost, izuzetno su povoljni za postizanje visokog kvaliteta grožđa, koje se savremenom enotehnologijom prerađuje u vrhunska vina.
Zbog toga se ovo područje smatra drevnim vinogradarskim regionom, što potvrđuju savremena genetička istraživanja i genetička identifikacija autohtonih crnogorskih sorti vinove loze.
Uzročno-posljedična povezanost: Klima
Budući da se Boka kotorska nalazi u priobalnom području, Jadransko more ima nesumnjiv uticaj na ublažavanje visokih temperatura tokom toplih ljetnjih mjeseci, povećanje difuzne svjetlosti na strmim priobalnim padinama i povećanje relativne vlažnosti vazduha. Osim toga, Jadransko more smanjuje broj dana sa mrazom tokom zime i povećava prosječnu dnevnu temperaturu u jesenjem periodu, čime se produžava vegetacioni period vinove loze na ovom vinogradarskom području. Uticaj Jadranskog mora ogleda se i kroz djelovanje vjetrova, kao što je jugo (široko), koji tokom ljeta smanjuje efekte suše povećanjem vlažnosti, dok u jesenjem periodu sa mora donosi značajne količine padavina.
Na većem dijelu Boke kotorske prosječna godišnja temperatura vazduha kreće se od 14°C do 16°C. Na manjim brdsko-planinskim područjima oko Vrmca, poluostrva Luštica i brdovitog dijela Grblja prosječna godišnja temperatura iznosi od 12°C do 14°C, dok se u uskom pojasu oko Herceg Novog, Sutorine, Kotora i područja Mrčevog polja prosječna godišnja temperatura kreće od 16°C do18 °C. Prosječna mjesečna temperatura u septembru, kada većina sorti ulazi u fenološku fazu šarka, odnosno sazrijevanja grožđa, kreće se između 20,4°C u Tivtu i 21,9°C u Kotoru, što predstavlja povoljne uslove za sazrijevanje grožđa.
Boka kotorska ima blage zime. Zahvaljujući uticaju Jadranskog mora, tokom ljetnjih mjeseci prosječne temperature su nešto niže, dok su u jesenjim mjesecima nešto više, čime se vegetacija vinove loze produžava čak do decembra, kao što je slučaj u Herceg Novom. U cjelini posmatrano, Boka kotorska ima optimalne prosječne temperature za cvjetanje, porast lastara, formiranje grozdova i sazrijevanje grožđa.
Boka kotorska ima pretežno mediteranski režim padavina, sa njihovom neravnomjernom raspodjelom tokom godine, pri čemu se veće količine padavina javljaju tokom hladnijih mjeseci. Prosječna mjesečna količina padavina najniža je u julu i kreće se od 24,4mm u Kotoru do 38,8mm u Herceg Novom. Najveće količine padavina javljaju se krajem jeseni i početkom zime, odnosno u novembru, i kreću se od 223,5mm u Tivtu do 244,4mm u Herceg Novom. Količina padavina raste od jugozapada prema sjeveroistoku, odnosno od obale prema višim planinskim područjima.
Prosječna količina padavina u septembru u Boki kotorskoj kreće se od 124,8mm u Kotoru do 132,7mm u Tivtu. Septembarske padavine povećavaju se od jugozapada prema sjeveroistoku, odnosno od obale prema višim područjima koja obuhvataju padine planina Orjen i Lovćen. Prosječna količina padavina tokom vegetacionog perioda iznosi 751,2mm u Herceg Novom, 700,7mm u Kotoru i 716,8mm u Tivtu. Na većem dijelu Boke kotorske količina padavina tokom vegetacionog perioda kreće se između 600mm i 800mm, dok viša područja i područje Boke kotorske primaju od 800 do 1.000mm padavina. Manji dio Grblja i sjeverni dio Mrčevog polja tokom vegetacionog perioda primaju od 400 do 600mm padavina.
Prosječna relativna vlažnost vazduha kreće se od 60% do 80%, što se smatra optimalnim rasponom. Iako je nešto viša tokom perioda cvjetanja, vlažnost je povoljna za porast lastara i sazrijevanje grožđa.
Ovo vinogradarsko područje dobija dovoljno sunčeve svjetlosti, neophodne za proces fotosinteze u listovima vinove loze. Područje obezbjeđuje odgovarajuće svjetlosne uslove za normalan porast vinove loze, cvjetanje, oplodnju, sazrijevanje grožđa i postizanje dobrih prinosa grozdova.
U cjelini, Boka kotorska predstavlja jedinstven, duboko zatvoren sistem zaliva nalik fjordu. Karakterišu je veoma velike lokalizovane količine padavina, ali je istovremeno zaštićena od oluja sa otvorenog mora. Visoka vlažnost vazduha ublažava se djelovanjem lokalnih termičkih vjetrova koji duvaju između mora i kopna.
Zahvaljujući ovim klimatskim uslovima, a posebno većim količinama padavina, vina pokazuju karakterističan viši sadržaj alkohola, kiselost višu od prosječne, uglavnom srednju punoću i visok sadržaj ekstrakta. Usljed viših temperatura, bijela vina pokazuju izraženiji intenzitet boje, uz pojavu smeđih pigmenata. Bijela vina karakteriše svježina, uglavnom praćena voćnim aromama zelene kruške, grejpfruta i breskve, kao i aromama cvijeta bagrema i lipe.
Kod crvenih i roze vina ovi klimatski uslovi doprinose razvoju karakterističnih aroma koje su intenzivne i veoma kompleksne, sa dominantnim notama cvijeća, crvenog voća i začinskih tonova.
Uzročno-posljedična povezanost: Geologija i zemljište
Boka kotorska pokazuje izraženi pedodiverzitet, odnosno veliku raznovrsnost tipova zemljišta. Dominantna su smeđa zemljišta (kambisoli), koja zauzimaju gotovo polovinu površine, kao i crvenice (terra rossa), koje zauzimaju približno jednak udio. Zajedno, ova dva tipa zemljišta obuhvataju gotovo 90% ukupne površine. Ostali tipovi zemljišta uključuju aluvijalno-deluvijalne komplekse (4,5%), rendzine (4,8%), manje površine fluvisola (aluvijalnih zemljišta), kao i manje zastupljene deluvijalne nanose i kamenite terene (litosole). Ukratko, područje je dominantno karakterisano flišnim formacijama, glinovito-laporovitim slojevima i strmim krečnjačkim padinama koje se direktno spuštaju prema moru.
Dominantni polifenoli u crvenim vinima rezultat su, između ostalog, specifičnog sastava zemljišta. Ovakav sastav zemljišta doprinosi pretežno višem sadržaju alkohola, većoj punoći, odnosno većoj specifičnoj težini vina, kao i visokom sadržaju ekstrakta. Mineralna slanost zemljišta doprinosi izraženim citrusnim i aromama koštičavog voća u bijelim vinima.
Uzročno-posljedična povezanost: Antropogeni faktor
Proizvodnja vina u Boki kotorskoj prvenstveno se odvija primjenom savremene tehnologije, uz kontrolu temperature tokom procesa proizvodnje, izuzev kod malih proizvođača koji ne primjenjuju regulaciju temperature. Fitotehničke mjere, koje obuhvataju osnovnu rezidbu tokom mirovanja vegetacije, dopunsku rezidbu tokom vegetacionog perioda, vezivanje čokota i lastara, folijarnu prihranu, kao i zaštitu od bolesti i štetočina, sprovode se u skladu sa godišnjim dobom, uslovima sredine, načinom gajenja i sortama vinove loze.
Agrotehničke mjere, kao što su duboka obrada zemljišta i suzbijanje korova, uglavnom su mehanizovane, dok se plitka obrada zemljišta i uklanjanje korova povremeno obavljaju ručno ili uz pomoć zaprežne stoke. Održavanje zatravljenosti međurednog prostora i đubrenje predstavljaju redovne agrotehničke mjere. Zbog visokih temperatura i malih količina padavina tokom ljeta, kao i propusnosti većine vinogradarskih zemljišta, preporučuje se navodnjavanje, pri čemu je potrebno voditi računa o očuvanju karakteristika grožđa namijenjenog proizvodnji vina sa oznakom porijekla. Na propusnim i skeletnim zemljištima organska i mineralna đubriva primjenjuju se intenzivnije, u skladu sa karakteristikama zemljišta i klimatskim uslovima. 

	Veća ili manja geografska jedinica 
(nije obavezno)
	Nazivi sljedećih užih geografskih područja, mogu se navoditi na etiketi: Herceg Novi, Babunci, Baošići, Bijela,  Kruševice, Brguli, Ćurići, Đenovići, Jošice, Kameno, Kumbor, Kuti, Mojdež, Mokrine, Mrkovi, Podi, Radanovići, Ratiševina, Rose, Sasovići, Sutorina, Topla, Trebesinj, Zabrđe, Kotor, Dobrota, Dub, Glavati, Glavatići, Gorovići, Kavač, Kostanjica, Kovači, Krimovice, Kubasi, Lastva, Lješevići, Mirac, Morinj, Muo, Nalježići, Orahovac, Pelinovo, Perast, Pobrđe, Prčanj, Prijeradi, Risan, Šišići, Škaljari, Špiljari, Stoliv, Strp-Lipci, Sutvara, Višnjevo, Vranovići, Zagora, Tivat, Bogdašići, Bogišići, Donja Lastva, Đuraševići, Gornja Lastva, Gošići, Krašići, Lepetane, Milovići, Mrčevac, Nikovići i Radovići.

	Dodatni objektivni zahtjevi i uslovi udruženja koje će koristiti zaštićenu oznaku (nije obavezno)
	Dozvoljena je upotreba tradicionalnih izraza „arhivsko vino“, „rezerva“ i „probirna berba“.
U skladu sa odredbama Zakona o vinu, dozvoljeno je da vina imaju stvarni sadržaj alkohola veći od 15 % vol.
Ograničenja u pogledu stavljanja vina na tržište:
Vino sa zaštićenom oznakom porijekla proizvedeno primjenom postupka „odležano u drvenom buretu“, „barik“ ili „barrique“ može se staviti u promet najranije 01. aprila druge godine nakon godine berbe.

	Nadležni kontrolni organ
	Ministarstvo poljoprivrede, šumarstva i vodoprivrede Crne Gore
Direktorat za poljoprivredu
Rimski trg br. 46
81000 Podgorica
Crna Gora

